Diari Oficial de la Generalitat Valenciana


Sumari del DOGV 4393, del 05-12-2002 (2002/13294)

ORDRE de 28 de novembre de 2002, de la Conselleria d'Economia, Hisenda i Ocupació, per la qual s'incrementa el crèdit màxim establit per a atendre les sol·licituds d'ajudes a l'alumnat, de la programació de l'Ordre de 4 de març de 2002, de la Conselleria d'Economia, Hisenda i Ocupació, per la qual es publiquen els crèdits màxims que han de finançar el Programa de Formació Professional Ocupacional per a l'exercici 2002.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4393

Data del DOGV
:   05-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/13732


Data del document
:   28-11-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * ajuda pública
    * suport econòmic
    * formació professional
    * lluita contra l'atur

ORDRE de 28 de novembre de 2002, de la Conselleria d'Economia, Hisenda i Ocupació, per la qual s'incrementa el crèdit màxim establit per a atendre les sol·licituds d'ajudes a l'alumnat, de la programació de l'Ordre de 4 de març de 2002, de la Conselleria d'Economia, Hisenda i Ocupació, per la qual es publiquen els crèdits màxims que han de finançar el Programa de Formació Professional Ocupacional per a l'exercici 2002. [2002/A13503]
  
Amb data 3 de gener de 2002, va ser publicada en el Diari Oficial de la Generalitat Valenciana l'Ordre de 21 de desembre de 2001, de la Conselleria d'Economia, Hisenda i Ocupació, per la qual es determinava el Programa de Formació Professional Ocupacional i es regulava el procediment per a la concessió d'ajudes durant l'exercici de 2002.
  
L'Ordre de 4 de març de 2002, de la Conselleria d'Economia, Hisenda i Ocupació (DOGV 4.214, de 21 de març), per la qual es publicava la línia pressupostària i es determinaven els crèdits màxims que havien de finançar el Programa de Formació Professional Ocupacional per a l'exercici 2002, estableix en l'article 2 que es destinarà una quantia màxima de 2.500.000 euros per a atendre les sol·licituds d'ajudes a l'alumnat, quantia que esdevé necessari incrementar a fi de poder atendre completament totes les sol·licituds d'ajudes presentades per l'alumnat, valorades positivament de conformitat amb la normativa aplicable.
  
Per tot allò que s'ha exposat, en ús de les facultats que em confereix la Llei 5/1983, de 30 de desembre, de Govern Valencià, i d'acord amb el que estableix l'article 47.11 del Text Refós de la Llei d'Hisenda Pública de la Generalitat, aprovat pel Decret legislatiu de 26 de juny de 1991,
  
ORDENE
  
Únic
  
Incrementar la dotació pressupostària assignada en l'Ordre de 4 de març de 2002 (DOGV núm. 4.214), en l'article 2, que serà finançada per la Conselleria d'Economia, Hisenda i Ocupació, fins una quantia màxima de tres milions dos-cents mil euros (3.200.000 EUR), la qual cosa suposa un increment de set-cents mil euros (700.000 EUR) sobre la dotació anterior, a càrrec de la línia de subvenció T0218000, del programa 322.20, Formació Professional Ocupacional, de la Llei 10/2001, de 27 de desembre, de Pressupostos de la Generalitat Valenciana per a l'exercici 2002.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 28 de novembre de 2002
  
El conseller d'Economia, Hisenda i Ocupació,